Tolong jelaskan mengenai Piala Jagat FIFA 1930 dalam bahasa bali

Piala Jagat FIFA 1930  kaperdana Piala Jagat FIFA kamargiang, wimbakara sépakbola jagat antuk tim nasional putra. Punika kalaksanayang ring Uruguay saking 13 ngantos 30 Juli 1930. Badan pangatur olahraga FIFA, ngamilih Uruguay manados negara tuan umah, mawinan negara punika jagi ngarayang wanti warsa kaping satus konstitusi kapertama miwah tim nasional sépakbola Uruguay sampun prasida ngapertahang gelar sépak bola ipun ring Olimpiade Masan Panés 1928. Sinamian partandingan kamainang ring ibu kota Uruguay, Montévidéo, makehan ring Éstadio Cénténario, sané kawangun antuk turnamén punika.

Tigang welas téam (pitu saking Amérika Kelod, papat saking Éropa miwah kalih saking Amérika Kalér) nyarengin turnamén. Wantah akedik téam Éropa sané nyarengin mawianan méweh malancaran nuju Amérika Kelod. Téam kakepah manados petang grup, antuk jayanti soang-soang grup ngalantur ring semifinal. Kalih partandingan Piala Jagat kapertama kamargiang sareng-sareng miwah kamenangin olih Perancis miwah Amérika Serikat, sané ngaonang punika Méksiko 4–1 miwah Bélgia 3–0. Lucien Laurent saking Perancis nyétak gol kapertama ring lelintihan Piala Jagat, asapunika panjaga gawang Amérika Serikat Jimmy Douglas nyatetang "clean sheet" kapertama ring turnamén punika.

Argéntina, Uruguay, Amérika Serikat, miwah Yugoslavia jayanti grup nyané soang-soang antuk ngalantur rinuju semifinal. Ring final, tuan umah miwah favorit pra-turnamén Uruguay ngaonang Argéntina 4-2 ring arep 68,346 pamiarsa, manados negara kapertama sané ngajayanti Piala Jagat.